Seqelski zavodu

Seqelski zavodu () —  Polşanın Poznan şəhərində yerləşən maşınqayırma şirkəti.
 Tarixi 
Şirkət 1846-cı ildə Hipolit Seqelski tərəfindən qurulmuşdur. Şirkətin ilk işi əvvəlcə metal emalı ilə olmuşdur. 1849-1855-ci illərdə müəssisə kənd təsərrüfatı cihazlarının təmiri ilə məşğul idi. 1855-ci ildə genişləndirməyə ehtiyac olduğu üçün (müəssisə Bazar Otelin yaxınlığında yerləşirdi) şəhərin başqa bir küçəsinə - Kozaya (Koziç) köçürüldü. Təmirdən əlavə şirkət kənd təsərrüfat texnikaları istehsalına başlayır. Bunun nəticəsində şirkət dahada böyüyür. Artıq daha geniş əraziyə ehtiyac duyur. 1859-cu ildə şirkət Arujeynaya küçəsinə köçür.

1860-cı ildən etibarən zavodun yeni binalarında lokomobillərin (əsasən traktorların) istehsalına başladı. 1868-ci ildə Hipolit Seqelski vəfat etdi. Onun idarəsi dönəmində dinamik inkişaf edən bir şirkət qurdu. Şirkətdə 1869-cu ildə təxminən 300 nəfər çalışırdı.

Tezliklə ortaqlardan biri olan Vladislav Bentovski də vəfat edir. Bunun nəticəsində Hipolit Seqelskinin oğlu Stefan 1880-ci ildə şirkətin sahibi olur. O, şirkət “Fabryką Machin i Urządzeń Rolniczych H. Cegielski w Poznaniu” olaraq adlandırır. Maddi çətinliklər səbəbindən 1889-cu ildə Stefan Seqelski şirkəti səhmdar cəmiyyətinə çevirmək məcburiyyətində qalır. Bununla əlaqədar olaraq şirkət adını “H” olaraq dəyişdirir «H. Cegielski Towarzystwo Akcyjne w Poznaniu». 1911-ci ildə şirkətin bir hissəsi Qlavnaya küçəsinə köçürüldü.

1919-cu ildə şirkət Paulusdakı Yulius Moeqelin fabrikini və Termoelektromotor zavodunun binalarını aldı və bir il sonra Lesser qardaşlarının fabrik binalarını aldı.

Şirkət 1921-ci ildən yük vaqonlarının, 1928-ci ildən isə minik vaqonlarının istehsalına başladı. Vaqonların istehsalı 1960-cı illərə qədər davam etdi.

1926-1932-ci illərdə mühəndis Vaslav Lopuşinskinin rəhbərliyi ilə 1920-ci illərin əvvəllərində hazırlanmış 164 Ty23 buxar lokomotivi inşa edildi. 1927-ci ildə ilk tam Polşa istehsalı olan OKL27 buxar lokomotivi hazırlandı.

1927-ci ildə şirkət "H. Cegielski Spółka Akcyjna w Poznaniu" adını aldı.

1934-cü ildə Lux-Torpedo motorlu vaqonların istehsalına başlandı.

1930-1940-cı illərdə Seqelski zavodunda qazan və soyutma avadanlığı istehsalına başlanılır. Dəmir konstruksiyalar, anqarlar, radio qüllələr və qaz çənləri istehsal edilir.

Alman işğalı zamanı (1939-1944) Deutsche Waffen und Munitionsfabriken (DWM) fabriklərinin rəhbərliyi alman ordusunun müxtəlif əmrlərini yerinə yetirir.

Müharibədən sonra fabrik milliləşdirildi. 1949-cu ildə adı “Złłady Metalowe im. Józefa Stalina - Poznań ”(ZISPO)“ olaraq dəyişdirilir.

1949-1957-ci illərdə SSRİ Dəmir Yolları Nazirliyinin sifarişi ilə 910 Er lokomotivi istehsal edilirРаков В. А. "Локомотивы отечественных железных дорог 1845—1955, ISBN 5-277-00821-7, стр 303.. Ümumilikdə 1958-ci ilə qədər Seqelski fabrikləri 2.627 buxar lokomotivi inşa etmişdir.

28 iyun 1956-cı ildə maşınqayırma zavodunun işçiləri iş şəraiti və əmək haqqına etiraz olaraq Poznan küçələrinə çıxdılar. Bu hadisələr “Poznan iyunu” (Poznański Czerwiec) olaraq bilinir.

Elə həmin il 1 noyabrda şirkətin adı “Złłady Przemysemu Metalowego H. Cegielski w Poznaniu, Państwowy Przedsiębiorstwo” olaraq dəyişdirildi.

1956-cı ildə Sulzer Brothers Ltd-nin lisenziyası ilə iki vuruşlu dəniz mühərriklərinin istehsalına başlandı. 1959-cu ildə Danimarka Burmeister and Wain (indiki MAN Diesel & Turbo) şirkətinin lisenziyası ilə mühərrik istehsalına başlanıldı. Sonradan gücü 120 ilə 27.000 litr arasında olan dəniz mühərrikləri istehsal edildi.

1966-cı ildə Poznan Mühəndislik və Metal Emalı Zavodu 1-ci dərəcəli Əmək Bayrağı ordeni ilə təltif edildi.

1970-ci ildə SP45, SU46, SP47 lokomotivləri və ET41, EU07 və EM10 elektrovozları istehsalına başlandı.

1995-ci ildə şirkət H. Cegielski - Poznań SA adı ilə dövlət şirkətinə çevrildi və 1996-1999-cu illərdə struktur dəyişiklikləri nəticəsində doqquz filiala bölündü.

1997-ci ildə şirkət Lokomotiv və avtomobil istehsalı zavodu (Fabryki Lokomotyw i Wagonów) bazasında “Segelski - Dəmiryolu Maşınları Zavodu” ().

2010-2012-ci illərdə yenidən struktur dəyişiklikləri nəticəsində 4 şirkəti birləşdirən HCP Capital Group təsis edildi.

 İstinadlar 

Kateqoriya:Polşa zavodları